b'\n_START_ARTICLE_\nLa teta asustada\n_START_SECTION_\nArgument\n_START_PARAGRAPH_\nFausta (Magaly Solier) pateix de "la mamella espantada", una malaltia que es transmet per la llet materna de dones maltractades durant l\'\xc3\xa8poca del terrorisme al Per\xc3\xba. Els infectats neixen sense \xc3\xa0nima, perqu\xc3\xa8 de l\'ensurt es van amagar a la terra, i pateixen un terror at\xc3\xa0vic que els a\xc3\xaflla per complet. Per\xc3\xb2 Fausta amaga quelcom m\xc3\xa9s; guarda un secret que no vol revelar, fins que la sobtada mort de la seva mare desencadenar\xc3\xa0 fets inesperats que transformaran la seva vida i la dels altres.\n_START_SECTION_\nAn\xc3\xa0lisi\n_START_PARAGRAPH_\nLlosa, nascuda a Lima i resident a Barcelona, va elegir per protagonitzar la seva pel\xc2\xb7l\xc3\xadcula la cantant i actriu Magaly Solier, la qual ja fou l\'actriu principal de la seva \xc3\xb2pera prima MadeinUSA, premiada en nombrosos festivals. La pel\xc2\xb7l\xc3\xadcula est\xc3\xa0 parlada en bona part en qu\xc3\xadtxua, i reivindica la cultura dels cholos (indis) peruans.'